Stedelike ontwerp gedurende die apartheidjare het veroorsaak dat Kaapstad se armes en werkersklas die verste van hul werkplekke af woon. Baie mense is dus op openbare vervoer aangewese.
Die Provinsiale Regering het 'n mobiliteitstrategie ontwikkel om die openbarevervoerstelsel te vernuwe en sommige van die probleme wat deur die bestaande infrastruktuur geskep word, aan te spreek.
Die eerste fase van hierdie omvattende projek is die instelling van 'n snelbusvervoerstelsel (SBV-stelsel) op die Klipfontein-deurgang.
Dit behels 'n toegewyde busroete van Khayelitsha na Mowbray, asook beter fietsry- en voetpaaie. Daar word verwag dat die ontwikkeling van Klipfonteinweg in 'n vervoerdeurgang vele voordele vir besighede, gemeenskappe en openbarevervoeroperateurs sal inhou.
Die projek is 'n gesamentlike inisiatief van die Departement van Vervoer en Openbare Werke en die Stad Kaapstad.
Onbekende staatstaal of akroniem Kyk in die WOORDELYS?